
# 10M: Udvikling af nationalstaten

**Modulets formål:**

* Indblik i forskellige opfattelser af, hvornår og hvordan national identitet opstår.
* Kendskab til udviklingen af nationalstaten



|  |
| --- |
| **Modulplan:**   1. **Talgruppearbejde (via kompendium og kildearbejde)** 2. **Individuel læsning og tidslinjeproduktion** |

# 1. Gruppearbejde (via kompendium og kildearbejde)

I sidste modul nåede I både del 1 og 2. Lektien til i dag var i talgruppen at være klar til at give en lille samlet præsentation af jeres arbejde. I skal således skiftevis ind for at præsentere jeres arbejde for AN i lok. 402. Denne øvelses formål er både at træne formidling og at samle op på stoffet.

Da det er noget længe siden vi har haft et historiemodul, så får I alle ca. 20 min. til at forberede jeres præsentation. Gruppe 1 starter, så 2, 3 osv. Når de 20 min. er gået, så skal alle individuelt arbejde med pkt. 2, som I som udgangspunkt har resten af modulet til. Bliver I færdige med punkt 2, så kan I påbegynde læsning af kap. 4.5 (som er lektie til næste modul).

|  |  |  |  |
| --- | --- | --- | --- |
| Grupper | A1 | B1 | C1 |
| 1 | Liva | Ida | Jakob |
| 2 | Selma | Marcus | Sofie |
| 3 | Magnus | Alicia | Clara |
| 4 | Lea | Alberte | Mads |
| Grupper | A2 | B2 | C2 |
| 5 | Mads-Emil | Sarah | Lærke |
| 6 | Morten | Julie | Amanda |
| 7 | Caroline | Philip | Asger |
| 8 | Emilie | Kasper |  |

**Del 1:** I jeres bogstavgrupper skal I gøre flg. (ca. 30 min.):

1. Læs første halvdel af kap. 4.3, dvs. s. 26-30 ved skiftevis at læse højt for hinanden (læs ca. 10-15 l. ad gangen) og hold pauser mellem hvert skift for at skrive noter.
2. Herefter skal I sammen forberede jer på at skulle fremlægge én af de tre positioner i debatten (samt kritik heraf):
   1. Perennialisme
   2. Modernisme
   3. Etnosymbolisme

**Del 2:** I jeres talgruppe skal I gøre flg. (ca. 45 min.):

1. Giv skiftevis et oplæg om de tre forskellige positioner i debatten (samt kritik heraf)
2. Læs i tal-gruppen dernæst sammen kilderne i dokumentet ’Om dansk national identitet over tid’ via højtlæsning på skift med små pauser undervejs til evt. noter og besvar ud fra kilden flg. spm.:

Hvorvidt kan kilde 1 og 2 bruges til at belyse fra hvornår der fandtes en dansk national identitet, eller hvordan en dansk national identitet voksede frem? Inddrag jeres viden om perennialisme, modernisme og etnosymbolisme i arbejdet med kilderne.

1. Læs dernæst pkt. ’8. Levn og beretning’ på s. 10-12 i: [Historiefalig teori og metode](https://docs.google.com/document/d/13S-VlPilGVJiSZF-KCbz1mYpwlZA5gAXKhOBcSzyIZ8/edit?usp=sharing) og inddrag denne viden i jeres drøftelse om kilde 1.

**I skal i talgruppen forberede en præsentation af jeres arbejde, som I skal kunne fremlægge næste modul! Talgruppen skal altså præsentere:**

* De tre forskellige teorier ang. national identitet (perennialisme, modernisme, etnosymbolisme)
* Besvare spørgsmålet om, hvorvidt kilde 1 og 2 kan bruges til at belyste fra hvornår der fandtes en dansk national identitet eller hvordan en dansk national identitet voksede frem?

# 2. Individuel læsning og tidslinjeproduktion

Læs først individuelt anden halvdel af kap. 4.4, s. 31-34. Dernæst skal du individuelt producere en tidslinje (på papir eller digitalt), med flg. benspænd:

* Tidslinjen skal indeholde begivenheder og strømninger mellem 1800 og 1920, der førte til, at det danske kongerige udviklede sig fra en multinational statsdannelse til i langt højere grad at være en nationalstat.
* For hvert årstal/hver proces skal I skrive en kort begrundelse for, hvorfor dette var vigtigt for fremkomsten af en dansk nationalstat.
* Bagefter skal I tilføje kapitlets pointer om, hvordan Europa generelt udvikler sig i retning af at blive et kontinent af nationalstater i samme periode. Disse pointer kan sættes med anden farve (eller lign.) på tidslinjen eller fx skrives på en separat tidslinje nedenfor.

Tag et et foto af din tidslinje og upload under elevfeedback.